**Muistutus kiinteistön omistajalle katualueen puhtaanapidosta asemakaava-alueella**

Hyvä kiinteistön omistaja. Kiinteistönne puut ja pensaat voivat olla vaarana yleiselle liikenteelle ja haittana katualueen kunnossa- ja puhtaanapidolle!

Kiinteistönomistajan velvollisuus on huolehtia, etteivät puiden oksat, pensaat tai tontin muu kasvillisuus kasva tontin ulkopuolelle heikentäen liikenneturvallisuutta tai haitaten kevyenliikenteen tai ajoradan käyttöä ja kunnossapitoa. Pensasaitojen tulee kasvaa kokonaan tontin puolella myös täysikasvuisina. Mikäli puiden oksat ulottuvat katualueelle, tulee kiinteistönomistajan tai –haltijan varmistaa, että kadulla liikkujille jää riittävästi vapaata kulkutilaa myös korkeussuunnassa. Esimerkiksi lasten koulutien yksi tärkeimmistä turvallisuustekijöistä on esteetön näkyvyys ja liikkuminen. Lisäksi lukuisia ylläpitokaluston sivupeilejä ja vilkkuja rikkoontuu vuosittain katualueelle levinneen kasvuston oksissa. Katu- tai tiealueelle levinnyt kasvillisuus voi myös estää väyläosuuden hoidon koko sen leveydeltä.

Viimeistään nyt on syytä tarkastaa, ovatko kiinteistön alueen puut ja pensaat vaarana yleiselle liikenneturvallisuudelle. Myös katujen osoitekilvet ja liikennemerkit ovat voineet jäädä kasvien peittoon. Kasvillisuus tulee poistaa katualueeseen rajautuvan tontin rajaviivaa myöten siten, että jalkakäytävän kohdalla vapaata korkeutta on vähintään 320cm ja ajoradan kohdalla vapaata korkeutta on vähintään 460 cm.

Viite: Laki kadun ja eräiden alueiden kunnossa- ja puhtaanapidosta 10§, 16§.

Turvallista talvihoitokautta toivottaen

Kangasnimen kunta
Tekninen osasto
Otto Mannisen tie 2
51200 Kangasniemi

Lisätiedot:
Kalle Manninen, Kunnanrakennusmestari
kalle.manninen@kangasniemi.fi
040 7769136